Igor Kokoškov je novi selektor košarkaške reprezentacije Srbije, potvrđeno je za Sport klub.

Christian Petersen/Getty Images

Bivši selektor Slovenije i trener Finiks Sansa preuzeće klupu košarkaške reprezentacije Srbije.

Osvajač Evropskog prvenstva sa Slovenijom trenutno je pomoćnik Luku Voltonu u Sakramento Kingsima, a Košarkaški savez Srbije je posle najave da će uskoro biti rešeno pitanje selektora uspeo da "dobije" pregovore sa Kokoškovim i dovede srpskog stručnjaka.

Igor je inače prošle godine bio prvi evropski stručnjak koji je postao glavni trener jednog tima iz NBA lige.

Novi selektor Srbije je trenersku karijeru započeo u OKK Beogradu još 1992. godine.

Posle rada u omladinskom pogonu Partizana je otišao u Sjedinjene Države gde je uglavnom radio kao asistent, prvo u Mizuriju, pa Los Anđeles Klipersima, Pistonsima, Sansima, Kavalirsima, Medžiku i Juti Džez.

Sada će na klupi Srbije naslediti Aleksandra Đorđevića koji je posle petog mesta na Svetskom prvenstvu u Kini odlučio da ne nastavi saradnju sa Košarkaškim savezom Srbije.

Kokoškov je bio deo stručnog štaba selekcije Srbije i Crne Gore u periodu od 2004. do 2005. kada je državni tim predvodio Željko Obradović.